Vrydagoggend: 22 April 2016 - Weather Forecasting for South Africa
Vrydagoggend: 22 April 2016
​Goeie môre almal: Hallo Kenya: Not much happening over Kenya this morning, partly cloudy west of the yellow line and the green spots mainly cloudy and also the spots that can expect a few afternoon and evening showers. Although Fantala is now much further east, the models maintain that it will turn around and start moving west again, this time further north of Madagascar and may reach either Dar es Salaam or Mombasa by the end of next week as a weak tropical depression, although weak it may still produce significant rain on the coast areas…..
Tropiese sikloon is afgradeer na ‘n stewige tropiese storm en behou nog steeds die naam Fantala. Oor die volgende klompie dae wil dit voorkom asof die storm weer ‘n omkeer gaan maak en begin wes beweeg, en kan die kus van Afrika haal as ‘n depressie teen die einde van die week wat kom. Die keer is die storm nie so sterk nie en ook verder noord, dus behoort hy nie meer ‘n faktor te wees in ons weer nie.
Daar het toe sowat 0.8mm hier by my geval gistermiddag en daar het heelwat meer reën geval oor die sentrale en westelike dele van Noord-Wes. Die bolugtrog wat die wolke en reën gemaak het is egter nou oos van die land. Dit lyk miskien goed op die foto net wes van PE vanoggend maar ek dink dit is meestal middel en hoë wolke in die omgewing van die kuslaag. Die wind wikkel alreeds taamlik sterk in die Kaap en die windstote (rukke) raak-raak aan 60km/uur oor die oop dele van die Skiereiland.
Dieselfde foto, op die 2de foto toon ek aan waar ek die kuslaag verwag @ 2nm sowel as die koue front so te sê by die Kaap @ 2nm. Die wind sal dus nog sterker word en onthou as ek die wind aantoon as 47-48 km/uur in die voorspelling kan julle ten minste 10-20 km/uur bytel vir wind-rukke wat by tye gaan voorkom. Ek sien nie vreeslike koue lug cumulus agter die front nie, ek hoop dit word meer, hoe meer koue lug cumulus agter die koue front vorm hoe beter reën sal voorkom oor die Kaap. Ek verwag meeste van die reën vanaf vanmiddag en vannag.
PTA is toe met miskolle vanoggend, die mis het al voor 12 gisteraand hier by my begin vorm, maar dit behoort redelik vinnig weg te brand as die son eers sy kop uitsteek bokant die horison. Temperature in die algemeen is redelik koel tot koud vanoggend.